Pressemeddelelse

**STIHL HAR LANCERET DEN NYE GENERATION AF iMOW OG GIVER EN OVERSIGT SOM HJÆLP TIL NÅR DER SKAL VÆLGES ROBOTPLÆNEKLIPPER**

**I foråret 2021 udvidede STIHL udvalget af robotplæneklippere og introducerede RMI 522 C – udstyret med den nye Direct Drive Home-funktion, som giver optimeret returnering til ladestationen efter afsluttet klippetid. STIHL har desuden udarbejdet en oversigt, der kan hjælpe kunderne med at finde den helt rigtige model.**

iMOW er blandt de hurtigste og mest støjsvage robotplæneklippere på markedet, og der findes en model til alle græsarealer og behov. Fra 4-serien, til de små arealer, op til 6-serien, som kan klare græsarealer på op til 5.000 m2. I maj 2020 blev iMOW RMI 632 desuden kåret til *Bedst i test* af Forbrugerrådet Tænk.

Op til sæsonen 2021 lancerede STIHL en ny iMOW, der supplerer det allerede brede udvalg af effektive robotplæneklippere af høj kvalitet. RMI 522 C blev den første iMOW fra STIHL med den nye intelligente Direct Drive Home-funktion og et slankere design.

* iMOW RMI 522 C er en intelligent robotplæneklipper, der afbilder græsarealet under brug. Den lærer dels arealet udenad, og dels hvor der findes midlertidige og permanente forhindringer, samt hvor ladestationen er placeret, så den hurtigt kan køre tilbage, når det er tid til at lade batterierne op. Den nye funktion øger ikke bare effektiviteten, men mindsker også eventuelle hjulspor langs græsarealet, siger Per Kristiansen, som er teknisk iMOW servicekoordinator hos STIHL Danmark.

Alle robotplæneklippere fra STIHL er udstyret med en solid kniv, som giver en effektiv klipning og findeler det afklippede græs, så der opnås optimal gødningseffekt. En sikkerhedsfunktion på hjelmen slår knivsystemet fra, når robotten løftes op fra jorden. Robotplæneklipperne stopper og skifter retning, når de støder på en forhindring, og den bevægelige hjelm beskytter også mod vind og vejr. iMOW er desuden udstyret med tyverisikringslarm og pinkode.

Per Kristiansen har et råd til dem, der står over for at skulle vælge robotplæneklipper: Tag først og fremmest udgangspunkt i græsplænens størrelse, og overvej derefter, hvor længe du ønsker, at robotten skal klippe, og om du vil kunne styre den via app.

Pers sidste og vigtigste råd er, at man altid tager en grundig snak med sin nærmeste STIHL iMOW forhandler, der alle har stor erfaring i at hjælpe med at vælge præcis den model, der passser til den enkelte have.

Nedenstående skema giver et godt overblik over de forskellige iMOW-modeller:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **RMI** **422** | **RMI** **422 P** | **RMI** **422 PC** | **RMI** **522 C** | **RMI** **632** | **RMI** **632 C** | **RMI** **632 P** | **RMI** **632 PC** |
| Græsareal (op til) | 800 m2 | 1.500 m2 | 1.700 m2 | 2.100 m2 | 3.000 m2 | 3.200 m2 | 4.000 m2 | 5.000 m2 |
| Klippetid pr. opladning | 30 min | 60 min | 60 min | 80 min | 90 min | 90 min | 130 min | 150 min |
| Opladningstid | 90 min | 90 min | 90 min | 125 min | 60 min | 60 min | 60 min | 60 min |
| Vægt | 9 kg | 9 kg | 10 kg | 10 kg | 14 kg | 14 kg | 14 kg | 14 kg |
| Klippebredde | 20 cm | 20 cm | 20 cm | 20 cm | 28 cm | 28 cm | 28 cm | 28 cm |
| Klippehøjde  | 20-60 mm | 20-60 mm | 20-60 mm | 20-60 mm | 20-60 mm | 20-60 mm | 20-60 mm | 20-60 mm |
| Højeste støjniveau | 60 dB (A) | 62 dB (A) | 62 dB (A) | 62 dB (A) | 62 dB (A) | 62 dB (A) | 62 dB (A) | 62 dB (A) |
| Alarm | Ja | Ja | Ja | Ja | Ja | Ja | Ja | Ja |
| Styring via app | Nej | Nej | Ja | Ja | Nej | Ja | Nej | Ja |
| Direct Drive Home | Nej | Nej | Nej | Ja | Nej | Nej | Nej | Nej |
| Maks. hældning | 35% | 40% | 40% | 40% | 45% | 45% | 45% | 45% |

**Yderligere oplysninger kan fås ved at kontakte**

Marketingkoordinator Karina Siglev Valtersdorf, STIHL Danmark

Telefon: +45 36 86 05 02

Mail: karina.valtersdorf@stihl.dk

**Om STIHL**

STIHL udvikler og fremstiller værktøj til haver, skovbrug, landskabspleje og byggeranchen. Produkterne sælges kun hos autoriserede forhandlere – i Danmark har STIHL ca. 150 forhandlere. Det danske hovedkontor ligger i Brøndby, uden for København. I 2019 omsatte STIHL for 3,93 milliarder euro. koncernen har godt 17.000 medarbejdere og er repræsenteret i ca. 160 lande. Læs mere og find nærmeste forhandler på [www.stihl.dk](http://www.stihl.dk)